**Ima jedan dječak plavi**

Ima jedan dječak plavi,

Često mi se mota po glavi.

On ne nosi ničije torbe,

Draže su mu razredne borbe.

Možda mu glava

I nije tako plava?!

Da izabere torbu moju,

Obojit ću je u žutu boju.

Anamaria Borovac, 5.a

Gdje je

Gdje je ona,

Gdje je nestala?

Je li možda od mene otišla,

daleko na put pošla?

Gdje je on,

zašto ga nema?

Čekam ga dugo,

baš mi se drijema.

Čekat ću ga sve dok ne prođe i zadnji sat,

kucat ću na vrata svaka, kat po kat.

Nema nje, nema njega.

Možda nema ni ljubavi.

Možda je sve samo veliki san

koji će ostati neostvaren.

Emili Rajić, 5.b

**Ljubav**

Ljubav je predivna,

ona je topla kao čaj.

Ljubav je osjećaj kojim netko voli,

a to se ne može naučiti u školi.

Kako bi volio druge,

ne smiješ u sebi imati tuge.

Trebaš voljeti sebe,

a tada će netko voljeti i tebe.

Lovre Bulić, 5.a

**Valentinovo**

Valentinovo je Valentinov dan,

Dan ljubavi, naš ljubavni dar.

Ljubav je kad osjetiš da ti srce jako kuca

I kad budeš crven kao rajčica.

Kad si zaljubljen, osjećaš se čudno,

Osjećaš se i lijepo jer prazninu ti je netko

Popunio u kratkome roku.

Ljubav je stvarno čarobna

Jer ti netko srcu da još crvene boje.

Nina Stojanović, 5.b

**Ljubavna pjesma**

Ona je moj svijet,

oči su joj lješnjaci.

Kad je ugledam, zacrvenim se

jer slatka je poput jabuke.

Luta mojim mislima

dok zadaću pišem.

Ja ne znam sviđam li joj se

jer kad me vidi,

gleda me zbunjeno.

Što god ona mislila o meni,

ja ću je voljeti.

Ivan Barbarić, 5.a

Ljubav

Ljubav je najljepši osjećaj

U tijelu ništa ljepše nije

Boli nas kad smo tužni

A ponekad i zaplačemo

Voljeti nekoga ipak uvijek pobijedi tugu.

Nina Glavina, 5.b

**Ljubavna pjesma**

Ima jedna djevojčica

duge plave kose,

osmijeh mi je na licu

zbog njezine ljepote.

Kada gradom šeće,

kad na rivi sjedi,

ona se smiješi,

a meni pamet stane.

Zbog te ljubavi osjećam se veći,

njezino ime ne mogu vam reći!

Borna Urlić, 5.a

**VOLIM TE**

Voljeti je lijepo

**O,** voljeti je lako

**L**ijepa je ljubav

**I** zaslužuje je svatko!

**M**oja je ljubav prema njoj slijepa.

**T**renutci s njom tajanstveni su i nježni,

**E**h, to je ta naša ljubav.

Robert Dodig, 5.a

Ljubav

Moja draga stoji na kiši,

a ja joj prilazim sve tiši.

Želim je poljubiti jako,

ali se bojim da će me pljusnuti samo tako!

Ipak…hrabrost mi je jača strana

(iako imam i svojih mana).

Odlučio sam poljubac joj dati,

Od sreće ću propjevati!

Karlo Perić, 5.a

**Ljubav**

Ljubav je čežnja za tobom.

Snena praznina koju osjećam kad te nema.

Ljubav je kad nekome želiš sve dati.

Ti si mi život dala

I za to ti, mama, hvala!

Marin Benović, 5.b